SET สัปดาห์นี้ Sideways UP จับตาเงินเฟ้อไทย-งบบจ. ชู CRC-MAKRO-SAPPE หุ้นเด่น
โนมูระฯ ชี้ SET สัปดาห์นี้ “Sideways UP” วันนี้จับตาเงินเฟ้อไทยเดือน ม.ค.-ผลประกอบการบจ. ชู CRC- MAKRO-SAPPE หุ้นเด่น
SET สัปดาห์นี้ “Sideways UP” วันนี้จับตาเงินเฟ้อไทยเดือน ม.ค.-ผลประกอบการบจ. ชู CRC- MAKRO-SAPPE หุ้นเด่น
7 ก.พ. 2566

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (6-10 ก.พ.66) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ “Sideways Up” โดยมีแนวต้าน 1,705-1,718 จุด ส่วนแนวรับรับ 1,667-1,671 จุด โดยวันนี้ (6 ก.พ.) ลุ้นแรงหนุนการเปิดรับนักท่องเที่ยวกลุ่มทัวร์จีน (40% ของนักท่องเที่ยวจีนก่อน COVID) ผสานคาดนักท่องเที่ยว ม.ค. 66 ที่อยู่ในกรอบ 2.1-2.2 ล้านคน จะเป็นฐานที่ตลาดใช้ประเมินทั้งปี ลุ้นเปิด Upside คาดการณ์ตลาดยอดนักท่องเที่ยวรวมทั้งปี 25 +/- ล้านราย
ส่วนวันที่ 10 ก.พ. ติดตามเงินเฟ้อ CPI ม.ค.66 ตลาดคาด 2.3% เทียบช่วงเดียวกันของปีก่อนเทียบ vs prev. +1.8%เทียบช่วงเดียวกันของปีก่อน และติดตามดัชนีความเชื่อมั่นผู้บริโภคสหรัฐฯ ก.พ. 66 (สำรวจโดย U of Michigan) ตลาดคาดทรงตัวสูงต่อเนื่องจาก prev. ที่ 64.9 จุด
นอกจากนี้วันที่ 9 ก.พ.66 ติดตามผลการ Rebalance หุ้น MSCI รอบ Quarterly Nomura คาด MAKRO มีโอกาสสูงถูกนำเข้าคำนวณ คาดเม็ดเงินเข้าซื้อ 110 ล้านเหรียญฯ
ส่วนในประเทศวันนี้ติดตามดัชนี CPI ม.ค. 66 ตลาดคาดชะลอ 5.1%เทียบช่วงเดียวกันของปีก่อน เทียบ prev. 5.89% เทียบช่วงเดียวกันของปีก่อน  นอกจากนี้จับตาหุ้น Digital Tech หลัง 2 ผู้นำธุรกิจ BE8, BBIK เพิ่งประกาศตั้ง JV รุกธุรกิจ Green Tech ร่วมกัน และพร้อมต่อยอดความร่วมมืออื่นๆในอนาคต อีกทั้งติดตามกำไรตลาดไตรมาส 4/65 ล่าสุดรายงานแล้ว 19 บริษัทกำไร 6.0 หมื่นล้านบาท ลดลง 9. 7%เทียบช่วงเดียวกันของปีก่อน และลดลง 29.7% เทียบไตรมาสก่อนหน้าที่ยังไม่รายงาน BB
สำหรับ Consensus คาด 126 บริษัท มีกำไร 1.09 แสนล้านบาท รวมทั้ง 2 ส่วนปัจจุบันกำไรไตรมาส 4/65 ตลาดคาดไว้ที่ 1.69 แสนล้านบาท ลดลง 16.8% เทียบช่วงเดียวกันของปีก่อน และเพิ่มขึ้น 6.4% เทียบไตรมาสก่อนหน้าจากแรงกดกลุ่มพลังงานและฐานกำไรสูงกลุ่มโรงพยาบาลช่วง COVID แต่เทียบไตรมาสก่อนหน้า เติบโตจาก Stock Loss กลุ่มพลังงานลดลง +หุ้นอิงภายในฟื้นตัว  ส่วนหุ้นรายงานงบสัปดาห์นี้กำไรเพิ่มขึ้นเทียบช่วงเดียวกันของปีก่อน และเทียบไตรมาสก่อนหน้า อาทิADVANC, INTUCH, MC
ส่วนกลยุทธ์การลงทุนสัปดาห์นี้ประเมิน SET “Sideways Up” คาดเคลื่อนไหวไปตามรายงานกำไรไตรมาส 4/65 บริษัทจดทะเบียนที่เหลือที่จะทยอยรายงานออกมาจุดดี คือ ตลาดมีการลดสถานะหุ้นกลุ่มผลประกอบการไม่สดใสมาบ้างแล้ว และส่วนใหญ่จะเป็นจุดแย่สุดก่อนพื้นตัวในปี 66
ขณะที่แรงหนุนจะมาจากหุ้นอิงเศรษฐกิจภายในที่กำไรเด่นและแนวโน้มสดใส จากภาพเงินเฟ้อลดระดับลงต่อเนื่อง และการพื้นตัวอยู่ในจุดเร่งจากภาคท่องเที่ยวมีสัญญาณฟื้นตัวแรงจะหนุนเปิด Upside เศรษฐกิจ และกำไรตลาด กระตุ้นกระแสเงินทุนไหลเข้าต่อเนื่อง แม้ล่าสุดค่าเงินบาทจะสลับมาอ่อนคำบ้าง ล่าสุดอยู่ในกรอบ 33.0 +/- บาทต่อเหรียญฯ
โดยหุ้นเด่นสัปดาห์นี้ แนะนำ CRC, MAKRO, SAPPE โดย CRC แนะนำราคาเป้าหมาย 48 บาท หุ้นค้าปลีกกำไรเด่นต่อเนื่องและลุ้น Upside ท่องเที่ยวฟื้นเร่งได้สูง ส่วน MAKRO ราคาเป้าหมาย 52 บาท กำไรปี 66 เด่นสุดในกลุ่ม+ลุ้น Upside จาก China Reopening และโอกาสสูงเข้า MSCI และ SAPPE ราคาเป้าหมาย 51 บาท โมเมนตัมกำไรไตรมาส 4/65 ดี+มีโอกาสเห็น Earnings Upgrade